154. löggjafarþing 2023–2024.

Þingskjal 2221 — 1192. mál.

Svar

heilbrigðisráðherra við fyrirspurn frá Líneik Önnu Sævarsdóttur um hvort bílastæðagjöld falli undir ferðakostnað sjúkratryggðra.

Fyrirspurnin hljóðar svo:

Kemur kostnaður vegna fyrirhugaðrar gjaldtöku á bílastæðum við innanlandsflugvelli til með að falla undir reglugerð nr. 1140/2019, um ferðakostnað sjúkratryggðra og aðstand
enda þeirra innan lands, og fást endurgreiddur af Sjúkratryggingum Íslands?

Í reglugerðinni er Sjúkratryggingum Íslands veitt heimild til að taka þátt í kostnaði vegna ferða sjúkratryggðs til að sækja sér tiltekna heilbrigðisþjónustu utan heimabyggðar. Kostnaður er endurgreiddur vegna ferða með flugi, ferju, áætlunarbifreið eða öðrum almenn
ingsfarartækjum, sem og kostnaður vegna leigu á bifreið og leigubifreiða og greiðslu veg
tolla. Reglugerðin mælir ekki fyrir um að kostnaður vegna bílastæða fáist endurgreiddur og hafa Sjúkratryggingar hingað til ekki endurgreitt slíkan kostnað, svo sem vegna bílastæða
gjalda sem innheimt eru á bílastæðum við heilbrigðisstofnanir. Unnið er í heilbrigðisráðu
neytinu í samvinnu við Sjúkratryggingar að því að greina kostnaðarauka sem felst í því að fella bílastæðagjöld undir ferðakostnað sjúkratryggðra.